joelniklaus/EU_Wikipedias huggingface dataset:
Katu, Auvers-sur-Oise

Katu, Auvers-sur-Oise on hollantilaisen taiteilijan Vincent van Goghin maalaama öljyvärimaalaus kankaalle vuodelta 1890. Tämän taiteilijan maalauksen, yhden hänen viimeisistään, tallensi Ateneumin taidemuseo kokoelmiinsa vuonna 1903 (Antellin kokoelmat). Kooltaan se on 73,5 × 92,5 cm.

Van Gogh maalasi teoksen pohjoisranskalaisessa Auvers-sur-Oisen pikkukaupungissa, reilut 30 kilometriä Pariisista luoteeseen, jossa hän sittemmin kuoli maalauksen valmistumisvuonna, vuonna 1890. Van Gogh oli siellä tohtori Gachet´n hoidettavana saadakseen hoitoa mieltänsä vaivanneisiin ongelmiin.

Maalauksesta pystyy oitis tunnistamaan van Goghin kädenjäljen. Voimakkaat maanläheiset ja iloiset värit, kallistelevat rakennukset ja selvästi erottuvat pensselinjäljet, tekijät, jotka ovat tuttuja myös hänen muista maalauksistaan.

Maalauksen historiaa

Ateneumin taidemuseo oli maailman ensimmäinen taidemuseo, jonka kokoelmissa oli Vincent van Goghin teos. Taiteilijan kuoleman jälkeen tämä taulu päätyi ensin hänen veljelleen ja sitten tämän leskelle, jolta sen osti ranskalainen taidekriitikko Julien Leclercq. Hän työskenteli La Gazette -lehdessä.
Leclercq osti leskeltä 11 van Goghin teosta ja järjesti niistä näyttelyn Pariisissa vuonna 1901. Leclercqin vaimo oli suomalaisen kuvanveistäjä Hilda Flodinin sisar, pianisti Fanny Flodin. Fanny Flodin myi teoksen Antellin valtuuskunnalle vuonna 1903.

Antellin valtuuskunta maksoi teoksesta 2 500 silloista markkaa. Nykyrahassa se vastaa noin 9 500 euroa. Vincent van Goghin taiteen arvo ja arvostus nousivat huomattavasti 1900-luvulla.

Lähteet

 Timo Huusko: Vincent van Gogh: Katu, Auvers-sur-Oise. Teoksessa Ateneum-opas. Toim. Timo Huusko, 2007, s. 71. ISBN 978-951-53-2994-3

Aiheesta muualla
 Maalaus Suomen Kansallisgallerian sivuilla: Kokoelmat: Katu, Auvers-sur-Oise. 

Ateneumin kokoelmat
Vincent van Goghin maalaukset
Maisemamaalaukset
Ekspressionistiset maalaukset
YleXPop

YleXPop (aiemmin Kaisaniemi Pop ja YleX Pop) on YleX-radiokanavan ilmaiskonsertti.

Konsertin pitopaikkoina ovat olleet muun muassa Kaisaniemen puisto ja Lasipalatsin aukio Helsingissä. Sen ajankohta on ollut yleensä kesäkuun ensimmäinen viikko. Vuosina 2012 ja 2013 konsertti järjestettiin Tampereen Keskustorilla ja vuosina 2014 ja 2015 Oulun Kauppatorilla. Vuonna 2016 ja 2017 tapahtuma järjestettiin Lahden torilla. Vuoden 2018 tapahtuma järjestettiin Vaasassa. Vuoden 2019 tapahtuma järjestettiin Joensuussa. Tapahtumassa lanseerataan perinteisesti Kesäkumi-kampanjan tunnusbiisi. Ilmaistapahtuma keikkoja julkaistaan Yle Areenassa.

Konserttien esiintyjät

Lähteet

Aiheesta muualla 
 Uutinen vuoden 2012 YleXPopin esiintyjistä YleX:n sivuilla
 PMMP esiintymässä YleXPop-konsertissa Kaisaniemessä vuonna 2005

Helsingin tapahtumat
Musiikkitapahtumat Suomessa
YleX
Airut (lehti)

Airut on vuodesta 1912 alkaen ilmestynyt näkövammaisille tarkoitettu pistekirjoituslehti, jota julkaisee Näkövammaisten Keskusliitto. Lehti on ilmestynyt nimellä Airut vuodesta 1980. Aiemmin se ilmestyi nimellä Sokeain Airut.

Lehti on luettavissa painettuna, pistekirjoituksella, äänitteenä tai tekstiversiona yhdistyksen kotisivulla.

Lähteet

Suomalaiset järjestölehdet
Näkövammaisuus
Madeline Zima

Madeline Rose Zima (s. 16. syyskuuta 1985 New Haven, Connecticut, Yhdysvallat) on yhdysvaltalainen näyttelijä. Hänet tunnetaan erityisesti televisiosarjasta Nanny, jossa hän esitti Grace Sheffieldiä. Hän on myös näytellyt sarjoissa Californication ja Heroes.

Elokuvassa Käsi, joka kehtoa keinuttaa (1992) hän esitti perheen pientä tytärtä, Emmaa.

Lähteet 

Yhdysvaltalaiset televisionäyttelijät
Yhdysvaltalaiset elokuvanäyttelijät
Vuonna 1985 syntyneet
Elävät henkilöt
Juha Rosma

Juha Erkki Rosma (s. 30. huhtikuuta 1948 Helsinki) on suomalainen elokuvaohjaaja. Hän on ohjannut elokuvat Huomenna (1986), Harmagedon (1986) ja Kuka on Joe Louis? (1992) sekä useita televisiosarjojen jaksoja, mm. Isänmaan kaikuja (1990), Kvartetti (1991), Onnellisia ihmisiä (1995), Vaarallinen kevät (1999), Mahtihäät (2000), Sitoutumisen alkeet (2007), Stalkkeri (2012), Tehdas (2013) sekä Tie Eedeniin, Kotikatua ja Uutta päivää sekä lisäksi tv-elokuvat Rondaus (1994) ja Levoton rauha (2009). Hän on ohjannut myös teatteriin (Tampereen Teatteri, Tampereen Työväen Teatteri, Kemin kaupunginteatteri, Hämeenlinnan kaupunginteatteri) sekä useita kuunnelmia.

Ura 

Rosma tuli ylioppilaaksi Tapiolan lukiosta (1967). Hän suoritti valtiotieteen kandidaatin tutkinnon Helsingin yliopistossa) (1972) ja sai stipendin opiskelemaan elokuvaa Puolassa. Hän työskenteli Mainos-TV:n filmitoimittajana 1970–1975 ja Taideteollisen korkeakoulun elokuvataiteen laitoksen lehtorina, yliopettajana ja apulaisprofessorina vuosina 1975–1990. TV2:n teatteripäällikön tehtävässä Rosma aloitti vuonna 1997 ja Yleisradion draamapäällikkönä 2002-2007.

Ennen ensimmäistä pitkää näytelmäelokuvaansa Rosma oli ohjannut kahdeksan lyhytelokuvaa ja pitkän tv-elokuvan Tähdenlento (1985). Elokuvan Huomenna tarina syntyi yhteistyössä Jukka Vienon kanssa. Harmagedon – erään maailman loppu perustui Jussi Parviaisen Jumalan rakastaja -näytelmän roolihahmoon Juska Paarma, jota Parviainen itse näytteli oman käsikirjoituksensa pohjalta. Nyrkkeilyaiheisen suomalais-puolalaisen yhteistuotantoelokuvan Missä on Joe Louis? käsikirjoitus syntyi yhdessä puolalaisen Cezary Harasimowiczin kanssa.

Rosma on ollut Suomen elokuvaohjaajaliiton pj (1986-96), Pohjoismaisen elokuvaohjaajaliiton pj (1996-98), Suomen elokuvasäätiön hallituksen pj (1996-97) sekä valtion elokuvataidetoimikunnan pj (1997-2003).

Elokuvataiteen valtionpalkinnon Rosma on saanut kolmesti ja kahdesti hänet on palkittu Venlalla. Vuoden 2008 Venla-gaalassa Juha Rosma sai parhaan ohjaajan palkinnon TV2:lle tekemästään Sitoutumisen alkeet -sarjasta sekä vuonna 2000 sarjasta Vaarallinen kevät.

Rosma on Ringside Club ry:n sekä Suomen Nyrkkeilysäätiön pj.

Julkaisuja
 Elokuvadramaturgian salaisuudet 1984. Helsinki: Suomen elokuvasäätiö. ISBN 951-9349-34-0

Lähteet

Aiheesta muualla 
Juha Rosma Internet Movie Databasessa

Suomalaiset elokuvaohjaajat
Taideteollisen korkeakoulun professorit
Suomalaiset professorit
Vuonna 1948 syntyneet
Elävät henkilöt
V-S Bussipalvelut

V-S Bussipalvelut Oy on turkulainen liikennöitsijä.

Turussa yhtiö ajaa Fölin tilaamaa sopimusliikennettä ja hoitaa linjojen 14, 15, 72, P1, P2 ja P3 liikenteen.  

Yhtiö on myös menestynyt HSL-alueen kilpailutuksissa voittaen pienkalustoliikennettä Espoosta ja Helsingistä (linjat 15, 116, 117, 119, 137, 138, 148, 149, 166, 167, 168, 169, 207, 226A, 232, 241).   

Lisäksi yhtiö voitti Imatran paikallisliikenteen kilpailutuksen kymmeneksi vuodeksi.

Yhtiö voitti myös Lappeenrannan joukkoliikenteen seutulinjat 112 ja 121.

Lähteet 
 

Suomalaiset linja-autoyhtiöt
Turun liikenne
Édouard Dermit

Édouard Dermit tai Dermithe, syntyisin Antoine Dermit (18. tammikuuta 1925 Gradisca d'Isonzo, Italia – 15. toukokuuta 1995 Pariisi, Ranska) oli ranskalainen näyttelijä ja kuvataiteilija.

Elämäkerta
Édouard Dermit oli monitaiteilija Jean Cocteaun adoptiopoika ja hänen satunnainen rakastajansakin. Samoin hän oli Cocteaun ainoa perillinen.

Dermit’n ehkä merkittävin näyttelijäsuoritus oli Jean Cocteaun kirjoittaman romaanin mukaan tehdyssä ja Jean-Pierre Melvillen ohjaamassa elokuvassa Kauheat lapset (Les enfants terribles).

Édouard Dermit tunnetaan myös taidemaalarina. Hänen kykynsä alalla oivalsi Cocteau, joka antoi hänelle myös henkilökohtaista opetusta taidemaalauksessa. Vuonna 1963 kuolleen Cocteaun aloittaman Ranskassa sijaitsevan Fréjusin Jerusalemin Notre Damen kappelin freskojen maalamisen loppuun saattaminen oli hänen merkittävin työnsä.

Dermit osoitti kaupalliset kykynsä huolehtimalla Cocteaun hänelle antamasta perinnostä, mille hän omistautui koko lopun elämänsä ajan. Hän myös käytti lempinimeään ”Doudou” koko elämänsä. Dermit’n poika Stephen myi Pierre Bergelle, jonka kummipoika hän oli, Milly-la-Forêt’ssa sijaitsevan Cocteaun viimeisen asunnon. Rakennus avattiin 23. kesäkuuta 2010 yleisölle ja sai nimekseen La Maison Cocteau.

Filmografia
1948 : Kaksoiskotka (L’Aigle à deux têtes, ohjaus Jean Cocteau )
1950 : Kauheat lapset (Les Enfants terribles, ohjaus Jean-Pierre Melville : Paul)
1950 : Orfeus (Orphée, ohjaus Jean Cocteau : Cégeste)
1960 : Orfeuksen testamentti (Le Testament d’Orphée, ohjaus Jean Cocteau: Cégeste)
1965 : Thomas petkuttaja (Thomas l’imposteur, ohjaus Georges Franju : kapteeni Roy)

Lähteet

Ranskalaiset näyttelijät
Ranskalaiset taidemaalarit
Matias Turkkila

Matias Turkkila (s. 1973 Helsinki)  on perussuomalaisten pää-äänenkannattajan Perussuomalaisen ja Suomen Uutisten päätoimittaja. Turkkila pääsi Timo Soinin kaudella Perussuomalainen-lehden päätoimittajaksi toukokuussa 2012, ja kun Suomen Uutiset perustettiin vuonna 2014, Turkkilasta tuli luonnollisesti myös sen päätoimittaja. Suomen Uutiset oli aluksi Perussuomalainen-lehden verkkoversio, mutta pian se muotoutui lukijakunnaltaan laajemmaksi verkkouutissivustoksi, joka heijastelee puolueen näkemyksiä ajankohtaisiin tapahtumiin. Entisen puoluejohtajan Soinin mukaan Turkkila oli primus motor siinä, että Jussi Halla-aho onnistui päihittämään Sampo Terhon vuoden 2017 puheenjohtajavaalissa.

Elämä

Turkkila on koulutukseltaan diplomi-insinööri. Hän liittyi perussuomalaisiin vuoden 2006 lopulla ja on toiminut Jussi Halla-ahon kampanjapäällikkönä. Turkkila on Hommaforumin perustajajäsen ja entinen vetäjä. Hän on toiminut Suomen Sisun varapuheenjohtajana mutta erosi yhdistyksestä alkuvuodesta 2012. 

Turkkila aloitti Perussuomalaisen päätoimittajana toukokuussa 2012. Vuonna 2014 lehden verkkoversion korvasi Suomen Uutiset -verkkolehti, jonka päätoimittaja Turkkila on myös.

Poliittinen ura

Turkkila sai vuoden 2012 kunnallisvaaleissa 276 ääntä ja toimii kaudella 2013–2017 Helsingin maahanmuutto- ja kotouttamisasioista vastaavan neuvottelukunnan puheenjohtajana. Hän oli ehdolla myös vuoden 2017 kuntavaaleissa ja vuoden 2019 eduskuntavaaleissa.

Näkemyksiä

Turkkila on arvostellut mediaa siitä, että se maalaa maahanmuuttajista ”siloiteltua kuvaa”. Hänen mielestään median tehtäviin ei pitäisi kuulua monikulttuurisuuden edistämistä, vaan sen tulisi pitäytyä tiedonvälityksessä.

Turkkilan mielestä Vihreä liitto on puolue, joka hyväksikäyttää ihmisten luontaista empatiakykyä. Vihreän liiton kannatusluisu johtuu Turkkilan mukaan siitä, että puheenjohtajaksi noussut Maria Ohisalo on tunnekylmä hahmo, jolta empatiakyvyn hyväksikäyttö ei oikein onnistu.

Kritiikki

Entisen puoluejohtajan Timo Soinin mielestä Turkkilan menetelmät ovat olleet kuin suoraan "taistolaisten taisteluoppaasta".

Yksityiselämä 
Turkkila on naimisissa toimittaja Sanna Ukkolan kanssa. Turkkilalla on kaksi lasta.

Lähteet

Aiheesta muualla 
 Matias Turkkilan verkkosivut

Suomalaiset insinöörit
Suomalaiset päätoimittajat
Perussuomalaiset poliitikot
Elävät henkilöt
Vuonna 1973 syntyneet
John Quinn Weitzel

John Quinn Weitzel (s. 10. toukokuuta 1928 Chicago, Illinois) on yhdysvaltalainen roomalaiskatolinen piispa. Hänet vihittiin Catholic Foreign Mission Society of American papiksi 11. kesäkuuta 1955 ja nimitettiin Samoa-Pago Pagon hiippakunnan johtoon 9. kesäkuuta 1986. Piispaksi vihkiminen seurasi 29. lokakuuta. Pääkonsekraattorina toimi Pio Taofinu'u, jota avustivat Joseph Anthony Ferrario ja Patrick Vincent Hurley.

Weitzel jäi eläkkeelle 31. toukokuuta 2013.

Lähteet 

Yhdysvaltalaiset katoliset piispat
Vuonna 1928 syntyneet
Elävät henkilöt
Afrikankukaali

Afrikankukaali (Centropus senegalensis) on eräs käkilaji.

Ulkonäkö ja koko
Afrikankukaali on 35-41 senttimetriä pitkä. Sen pää, nokka ja pitkä pyrstö ovat mustat, selkä tummanruskea, siivet punaruskeat ja alapuoli kellanvalkoinen.

Lähteet

Käkilinnut
Arthur Pic

Arthur Pic (s. 5. lokakuuta 1991 Montélimar, Ranska) on ranskalainen moottoriurheilija. Hänen vanhempi veljensä Charles Pic ajoi Formula 1 -sarjassa kausilla 2012–2013.

Ura 
Pic aloitti uransa Kartingissa vuonna 2004 sijoittuen 16:ksi Ranskan Junior Mestaruussarjassa. Seuraavana vuonna hän sijoittui sarjan neljänneksi. Vuonna 2007 Pic aloitti kilpa-uransa ja siirtyi Belgian Formula Renault 1.6 -sarjaan, jossa hän ajoi vain neljä kilpailua. Vuonna 2008 Pic ajoi Formul'Academy Euro Series -sarjassa voittaen sarjan mestaruuden. Vuonna 2009 Pic kilpaili Eurocup Formula Renault -sarjassa sijoittuen loppupisteissä 10:ksi. Vuonna 2010 Pic jatkoi sarjassa ja sijoittui lopulta sarjan kolmanneksi.

Vuonna 2011 Pic ajoi Formula Renault 3.5 -sarjassa Tech 1 Racingin tallissa. Hän keräsi 12 pistettä ja sijoittui loppupisteissä vasta 23:ksi. Vuonna 2012 Pic jatkoi FR 3.5 -sarjassa siirtyen DAMS-talliin. Hän sijoittui sarjan kahdeksanneksi voittaen yhden kilpailun. Vuonna 2013 Pic jatkoi sarjassa ja siirtyi uuteen AV Formula -talliin. Hän saavutti kauden aikana yhden kolmossijan ja 74 pistettä sijoittuen sarjan kahdeksanneksi.

Vuonna 2014 Pic siirtyi GP2-sarjaan Campos Racing-talliin. Hän otti yhden voiton Unkarin pitkästä kilpailusta, saavutti yhden kakkossijan Monzasta ja kolmossijan Abu Dhabista sijoittuen sarjan seitsemänneksi. Vuonna 2015 Pic jatkoi GP2-sarjassa saavuttaen kaksi kakkossijaa ja 60 pistettä sijoittuen sarjan 11:ksi. Vuonna 2016 Pic jatkoi kolmannen kauden GP2:ssa siirtyen Rapax -talliin.

GP2-tulokset

Lähteet

Ranskalaiset autourheilijat
Vuonna 1991 syntyneet
Formula Renault 3.5 -kuljettajat
GP2-kuljettajat
Elävät henkilöt
Alppikäenminttu

Alppikäenminttu (Clinopodium alpinum, synonyymit Acinos alpinus, Calamintha alpina, Satureja alpina) on huulikukkaiskasvien (Lamiaceae) heimoon kuuluva monivuotinen puutarhakasvi eli perenna.

Ulkonäkö ja koko 
Alppikäenminttu kasvaa 20 cm korkeaksi. Sillä on punavioletit kukat.
Kasvi kukkii kesäkuusta syyskuulle asti. Lehdet ovat tummanvihreät ja muodostavat tiiviin mättään.

Levinneisyys 
Alppikäenminttua tavataan Keski- ja Etelä-Euroopassa.

Lähteet 
 Räty, E. ja Alanko P. 2004: Viljelykasvien nimistö. - Puutarhaliiton julkaisuja, Helsinki.

Viitteet

Aiheesta muualla 
 UniProt, Taxonomy: Clinopodium alpinum (Alpine calamint)  (Acinos alpinus) 
 Dr. Duke's Phytochemical and Ethnobotanical Databases: Acinos alpinus 

Mäkimintut
BEAST

HIGHLIGHT (하이라이트) on ennen nimellä BEAST tai ∀ΔΣ (Boys of the East Standing Tall / Boys to Search for Top (비스트)) tunnettu Etelä-Korealainen yhtye, joka debytoi vuonna 2009, Cube Entertainmentin alaisena. Yhtyeessä oli kuusi jäsentä, kunnes vuoden 2016 huhtikuussa yhtyeen jäsen Jang Hyunseung päätti lähteä soolouransa vuoksi. Nykyään yhtyeessä on viisi jäsentä: Yoon Doojoon (Leader, vokalisti), Yong Junhyung (Räppäri), Yang Yoseob (Vokalisti), Lee Gikwang (Vokalisti, tanssi) ja Son Dongwoon (Vokalisti, maknae/nuorin). 

BEAST on julkaissut yhden kokopitkän albumin (Fiction And Fact 2011), viisi minialbumia, yhden japaninkielisen albumin sekä singlejä. BEAST debytoi varhain lokakuussa 2009, jolloin heidän ensimmäinen minialbuminsa, B2ST is the Best, julkaistiin. Vuonna 2011 julkaistiin Fiction and Fact, kokopitkä albumi. Samana vuonna BEAST aloitti Japanin valloituksensa levyllään Shock (Japanese Version). Yhtye on voittanut tähän mennessä neljä suurta palkintoa, Bonsang-palkinnon Seoul Awardseissa vuosina 2011 ja 2012, Daesang (Vuoden artisti) vuonna 2011 Melon Music Awardseissa. Heidän kappaleensa ”Fiction” myös sai kunniakkaasti vuoden 2011 ”Song of the year” -palkinnon KBS Music Festivalseissa.

Historia 
B2ST nimi vaihdettiin helpommin sanottavaan muotoon ”BEAST” ennen yhtyeen debytoimista, mutta edelleen muotoa ”B2ST” käytetään esimerkiksi mainostamisessa. BEASTin faneja kutsutaan B2UTYiksi (sanottuna Beauty) kertomuksen Kaunotar ja hirviö (Beauty and the Beast) mukaan.

Lokakuussa 2009 yhtye debytoi musiikkiohjelmassa KBS Music Bankissa, singlensä ”Bad Girl” kanssa. Samoihin aikoihin BEAST nauhoitti MTV:lle ohjelmaa MTV BEAST, jossa nähtiin kuinka pojat kokoavat musiikkivideon yhteen. Heidän ensimmäinen minialbuminsa sisältää viisi kappaletta ”B2ST Is the Best”, ”Bad Girl”, ”Mystery”, ”Oasis” ja ”Yet”, jonka soittaminen radiossa kiellettiin Junhyungin räp-osuuden kiroilun vuoksi. BEAST voitti heidän ensimmäisen palkinnon ”Best Rookie Award Month of December”. Varhain vuonna 2010 BEAST alkoi mainostaa kappaletta ”Mystery” minialbumilta B2ST is the Best joka viikkoisten live-esitysten kera.

Diskografia 
 Fiction and Fact (2011)
 So Beast (2011)
 Hard to Love, How to Love (2013)
 Guess Who? (2016)
 Highlight (2016)

Aiheesta muualla 

 Virallinen sivusto

2000-vuosikymmenen yhtyeet ja sooloartistit
2010-luvun yhtyeet ja sooloartistit
Eteläkorealaiset poikabändit
Eteläkorealaiset yhtyeet
Liuskasädesaniainen

Liuskasädesaniainen (Actiniopteris semiflabellata) on Actiniopteridaceae-heimoon kuuluva saniaislaji, joka kasvaa 800–1200 metrin korkeudessa. Se kasvaa 14–18 senttimetriä korkeaksi. Sitä viljellään myös huonekasvina.

Saniaisten luokittelu ei ole vielä täysin vakiintunutta ja toisissa lähteissä liuskasädesaniainen luokitellaan sanikkakasvien (Pteridaceae) heimoon.

Lähteet 

Sanikkakasvit
Kauluskellot

Kauluskellot (Adenophora) muodostavat kasvisuvun, joka kuuluu kellokasvien (Campanulaceae) heimoon. Niitä viljellään monivuotisina koristekasveina eli perennoina.

Lajeja 
 kiinankauluskello (Adenophora bulleyana)
 tuuheakauluskello (Adenophora confusa)
 koreankauluskello (Adenophora koreana)
 tuoksukauluskello (Adenophora liliifolia)
 sirokauluskello (Adenophora triphylla)

Lähteet

Aiheesta muualla 
 Finto: Kassu – Kasvien suomenkieliset nimet: Kauluskellot (Adenophora)
 Suomen Lajitietokeskus: Kauluskellot (Adenophora)
 Flora of China: Adenophora 

Kellokasvit
Ruusuleinikit

Ruusuleinikit (Adonis) on leinikkikasvien (Ranunculaceae) heimoon kuuluva kasvisuku, jonka lajeja viljellään avomaalla yksi- tai monivuotisina koristekasveina. Suvussa on 33 lajia, joita esiintyy Euraasiassa ja Pohjois-Afrikassa.

Lajeja 
 kesäruusuleinikki (Adonis aestivalis)
 amurinruusuleinikki (Adonis amurensis)
 syysruusuleinikki (Adonis annua)
 pikkuruusuleinikki (Adonis microcarpa)
 kevätruusuleinikki (Adonis vernalis)

Lähteet

Viitteet

Aiheesta muualla 
 Finto: Kassu – Kasvien suomenkieliset nimet: Adonis
 Suomen Lajitietokeskus: Ruusuleinikit – Adonis

Leinikkikasvit
Lapalehdet

Lapalehdet (Adromischus) ovat huonekasveina käytettyjä mehikasveja, jotka kuuluvat maksaruohokasvien heimoon (Crassulaceae).

Lajeja 
 kutrilapalehti (Adromischus cristatus)

Lähteet 
 Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9

Maksaruohokasvit
Belahedelmä

Belahedelmä (Aegle marmelos) on ruutakasvien (Rutaceae) heimoon kuuluva kasvi, jota käytetään sekä ravinnoksi että lääkekasvina. Aegle-sukuun kuuluu kolme indomalaijilaisen alueen pientä puuta.

Ulkonäkö 
Belahedelmä on pieni okainen puu (enintään noin 12 metriä korkea), joka kasvaa luonnonvaraisena Etelä-Aasian monsuunimetsissä. Sitä viljellään koko Kaakkois-Aasiassa. Lehdet ovat kolmelehdykkäisiä ja epämiellyttävän hajuisia. Vihertävänvalkoiset kukat sijaitsevat tertuissa ja ovat puolestaan hyväntuoksuisia.

Hedelmät 
Hedelmät syödään tuoreina tai kuivattuina ja niistä voidaan valmistaa juomaa. Kypsällä hedelmällä on lievästi laksatiivinen vaikutus. Keitettyä raakaa hedelmää käytetään hoidettaessa punatautia ja ripulia. Kasvista on eristetty ainakin viisi alkaloidia. Belahedelmän siemeniä levittävät ilmeisesti hedelmiä syövät lepakot.

Lähteet 
Kasvien maailma. Otavan iso kasvitietosanakirja, osa 1. Keuruu 1979. ISBN 951-1-05098-2.
Räty, E. ja Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9.

Viitteet

Aiheesta muualla 
ITIS: Aegle marmelos 
United States Department of Agriculture (USDA): Aegle marmelos 
Flora of China: Aegle marmelos 
Dr. Duke's Phytochemical and Ethnobotanical Databases: Aegle marmelos 

Ruutakasvit
Silmälläpidettävät kasvit
Iisot

Iisot (Agastache) ovat mauste- ja koristekasveina käytettyjä huulikukkaiskasveja, jotka kuuluvat heimoon Lamiaceae. Suvussa on 22 lajia.

Lajeja 
 Hammasiiso (Agastache urticifolia)
 Kesäiiso (Agastache cana)
 Koreaniiso (Agastache rugosa)
 Lakritsi-iiso (Agastache scrophulariifolia)
 Meksikoniiso (Agastache mexicana)
 Oranssi-iiso (Agastache aurantiaca)
 Yrtti-iiso (Agastache foeniculum)

Lähteet 
 Räty, E. ja Alanko, P. 2004: Viljelykasvien nimistö. Puutarhaliitto, Helsinki. ISBN 951-8942-57-9

Viitteet

Aiheesta muualla 
Kassu – Kasvien suomenkieliset nimet: Iisot (Agastache)
ITIS: Agastache 
Flora of China: Agastache 

Huulikukkaiskasvit
Ruutubukko

Ruutubukko eli bukko (Agathosma betulina, synonyymi Barosma betulina) on ruutakasveihin kuuluva kasvilaji, jota voidaan pitää huonekasvina.

Lähteet 
 Räty, E. ja Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9

Aiheesta muualla 
 Kassu – Kasvien suomenkieliset nimet: Ruutubukko eli bukko (Agathosma betulina)
 ITIS: Agathosma betulina 
 Dr. Duke's Phytochemical and Ethnobotanical Databases: Agathosma betulina 

Ruutakasvit
Isovalkolatva

Isovalkolatva eli valkolatva (Ageratina altissima; synonyymit Eupatorium ageratoides, E. rugosum) on asterikasvien heimoon kuuluva monivuotinen kasvilaji. Sitä viljellään koristekasvina puutarhoissa.

Alun perin Amerikasta tuleva isovalkolatva on myrkyllinen kasvi, jonka sisältämä tremetoli on aikaisemmin tappanut huomattavia määriä laiduntavaa karjaa ja myös ihmisiä, jotka ovat juoneet kasvia syöneiden lehmien maitoa. Isovalkolatvan aiheuttamaan myrkytykseen kuoli muun muassa Yhdysvaltain presidentin Abraham Lincolnin äiti Nancy Hanks Lincoln (1784–1818).

Myrkytysoireina ovat ruokahaluttomuus, lihasvärinä, asetonin hajuinen hengitys, laihtuminen ja runsas syljen eritys.

Lähteet 
 Räty, E. ja Alanko, P.: Viljelykasvien nimistö. Helsinki: Puutarhaliitto, 2004. ISBN 951-8942-57-9.

Viitteet 

Asterikasvit
Laikkuvehkat

Laikkuvehkat (Aglaonema) on vehkakasvisuku (heimo Araceae) ja sen joitakin lajeja viljellään huonekasveina.

Lajeja ja lajikkeita
 malakanlaikkuvehka (Aglaonema commutatum var. robustum)
 borneonlaikkuvehka (Aglaonema costatum)
 hopealaikkuvehka (Aglaonema crispum)
 kiinanlaikkuvehka (Aglaonema modestum)
 kiiltolaikkuvehka (Aglaonema nitidum)
 kirjolaikkuvehka (Aglaonema Nitidum-ryhmä)
 sumatranlaikkuvehka (Aglaonema pictum)

Lähteet
 Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9

Aiheesta muualla 
 Finto: Kassu – Kasvien suomenkieliset nimet: Aglaonema

Vehkakasvit
Chris Killen

Christopher John Killen (s. 8. lokakuuta 1981 Wellington, Uusi-Seelanti) on uusiseelantilainen jalkapalloilija, pelipaikaltaan hyökkääjä. Hän pelaa tällä hetkellä Kiinan ykkösliigan Chongqing FC:ssä.

Killen on pelannut urallaan useissa huippuseuroissa, muun muassa brittiläisissä Manchester Cityssä, Middlesbroughissa ja Celticissä. Hän on edustanut Uuden-Seelannin maajoukkuetta vuoden MM-kisoissa 2010 ja pelannut toistaiseksi 40 A-maaottelua.

Uusiseelantilaiset jalkapalloilijat
Vuonna 1981 syntyneet
Elävät henkilöt
Rinneakebia

Rinneakebia (eli kastanjaköynnös) (Akebia quinata) on puuvartinen köynnöskasvi, joka kuuluu akebiakasvien heimoon (Lardizabalaceae), ja jota viljellään koristekasvina.

Kuvia

Lähteet 
 Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.

Aiheesta muualla 
ITIS: Akebia quinata 
United States Department of Agriculture (USDA): Akebia quinata 
Flora of China: Akebia quinata 
Dr. Duke's Phytochemical and Ethnobotanical Databases: Akebia quinata 

Akebiakasvit
Albitsiat

Albitsiat (Albizia) ovat alaheimoon Mimosoideae kuuluvia hernekasveja (heimo Fabaceae). Paria lajia voidaan viljellä huonekasveina.

Tuntomerkit 
Enimmäkseen albitsiat ovat nopeakasvuisia tropiikin melko lyhytikäisiä pensaita ja puita. Lehdet ovat kahteen kertaan pariliuskaisia.

Kukat sijaitsevat pallomaisissa kukinnoissa. Heteet ovat erityisen pitkät ja huomiota herättävämmät kuin terälehdet; ne antavat kukinnolle pörröisen vaikutelman.

Lajeja 
Seuraavilla lajeilla on suomenkielinen nimi:

 hurmealbitsia (Albizia gummifera)
 silkkialbitsia (Albizia julibrissin)
 valkoalbitsia (Albizia lebbek)
 kimppualbitsia (Albizia petersiana) 

Albitsioihin joissain lähteissä luokiteltuja lajeja ovat myös:

 keltasutio (kelta-albitsia) (Paraserianthes lophantha, syn. Albizia lophantha)
 sadepuu (Samanea saman, syn. Albizia saman)

Kasvatus 
Albitsiat ovat helppohoitoisia, kunhan niille on tarjolla lämmin paikka ja tarpeeksi kosteutta. Siemenet itävät helposti.

Lähteet 
 Botanica. An illustrated A-Z of over 10,000 garden plants, and how to cultivate them. - Köln 1999. ISBN 3-8290-3068-1
 Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9

Viitteet

Aiheesta muualla 
ITIS: Albizia 
United States Department of Agriculture (USDA): Albizia 
Flora of China: Albizia 
Pherobase: Floral volatiles of Genus Albizia 

Hernekasvit
Kustaankukat

Kustaankukat (Allamanda) on suku oleanterikasvien (Apocynaceae) heimossa. Sen lajeja kasvatetaan huonekasveina. Kustaankukkiin kuuluu 15 Etelä-Amerikasta kotoisin olevaa lajia.

Lajeja 
 rusokustaankukka (Allamanda blanchetii)
 köynnöskustaankukka (Allamanda cathartica)
 keltakustaankukka (Allamanda laevis)
 pensaskustaankukka (Allamanda neriifolia, syn. A. schottii)
 kultakustaankukka (Allamanda puberula)

Lähteet 
 Räty, E. ja Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9.

Aiheesta muualla 
 Finto: Kassu – Kasvien suomenkieliset nimet: Allamanda
 Suomen Lajitietokeskus: Kustaankukat – Allamanda
 ITIS: Allamanda 
 United States Department of Agriculture (USDA): Allamanda 
 Flora of China: Allamanda 

Oleanterikasvit
Hugo Strange

Hugo Strange on DC Comics -kustantamon sarjakuvissa, erityisesti supersankari Batmaniin keskittyvissä tarinoissa, esiintyvä superrikollinen. Bob Kanen ja Bill Fingerin luoma Strange teki ensiesiintymisensä Detective Comics -lehden numerossa 36 helmikuussa 1940.

Hahmon historia 
Hugo Strange esitettiin sarjakuvadebyytissään alun perin tiedemiehenä, jonka rakentama salaperäinen kone loi iltaisin sumuverhon Gotham Cityn ympärille. Sumun turvin Strangen rikollisjoukko ryöväsi kaupungin pankkeja.

Strangella on pakkomielle Batmaniin. Strange on tutkinut Batmania pitkään ja tietää hänen todellisen henkilöllisyytensä. Batman: Arkham Cityssä Strange toimi yhtenä päävihollisista teljeten Arkham Cityä vastustaneen Bruce Waynen vankilaansa. Hugolla on pelissä vakava pakkomielle Batmaniin ja hän käyttää brutaaleja psykiatrisia metodeja vankiensa henkiseen murtamiseen. Joskus hän myös lobotomoi vankejaan, ja jopa Tygerkaartinsa jäseniä. Pelissä hän tekee yhteistyötä Ra’s al Ghulin kanssa.

Strange poistui Batman-sarjakuvista muutaman esiintymisen jälkeen, ja DC Comics antoi ymmärtää hahmon menehtyneen. Strange teki kuitenkin paluun 1970-luvulla.

Lähteet 

Batmanin vastustajat
Sarjakuvahahmot
Alokasiat

Alokasiat eli juurakkovehkat (Alocasia) ovat vehkakasveja (heimo Araceae), joiden muutamia lajeja käytetään huonekasveina. Luonnostaan niitä esiintyy Aasian tropiikissa ja subtropiikissa ja Itä-Australiassa.

Lajeja ja lajikkeita 
 jättialokasia (Alocasia macrorrhizos)
 kirjoalokasia (A. macrorrhizos ’Variegata’)
 Alocasia plumbea
 rusoalokasia (A. plumbea ’Metallica’)
 hopea-alokasia (Alocasia sanderiana)

Lähteet

Aiheesta muualla 
 Finto: Kassu – Kasvien suomenkieliset nimet: Alocasia

Vehkakasvit
Naamiokukat

Naamiokukkien (Alonsoa) suku kuuluu syyläjuurikasvien (naamakukkaiskasvien) (Scrophulariaceae) heimoon. Joitakin lajeja viljellään huonekasveina tai yksivuotisina koristekasveina avomaalla.

Lajeja 
 kaitanaamiokukka (Alonsoa linearis)
 sironaamiokukka (Alonsoa meridionalis)
 sulonaamiokukka (Alonsoa warscewiczii)

Lähteet 

Syyläjuurikasvit
Galangajuuret

Galangajuuret (Alpinia) ovat inkiväärikasveja (heimo Zingiberaceae), joita käytetään huonekasveina.

Lajeja 
 Alpinia galanga – isogalangajuuri
 Alpinia officinarum – pikkugalangajuuri eli pienigalangjuuri
 Alpinia purpurata – punagalangajuuri
 Alpinia vittata – kirjogalangajuuri
 Alpinia zerumbet – isogalangajuuri

Lähteet

Aiheesta muualla 
United States Department of Agriculture (USDA): Alpinia 
Flora of China: Alpinia 

Inkiväärikasvit
Inkaliljat

Inkaliljat eli alströmeriat (Alstroemeria) on kasvisuku, joka kuuluu lähes ainoana inkaliljakasvien (Alstroemeriaceae) heimoon. Suku on tullut tunnetuksi koristekasvikäytöstään, Suomessa huonekasveina ja leikkokukkina.

Lajeja 
 kultainkalilja (Alstroemeria aurea)
 Alstroemeria ligtu
 jaloinkalilja (Alstroemeria Ligtu-ryhmä)
 siroinkalilja (Alstroemeria pulchella)

Lähteet

Aiheesta muualla 
 Finto: Kassu – Kasvien suomenkieliset nimet: Alstroemeria

Liliales
Marry You

"Marry You" on yhdysvaltalaisen levyttävän artistin Bruno Marsin kappale, joka julkaistiin neljäntenä maailmanlaajuisena singlenä hänen ensimmäiseltä studioalbumiltaan  Doo-Wops & Hooligans. Mars sanoitti kappaleen tuotantotiiminsä The Smeezingtons kanssa. "Marry You" on saanut vaikutteita reggaesta ja rhythm and bluesista. Yleisesti ottaen kappale on saanut vaihtelevia arvioita, jotkut kiittävät sen tuotantoa ja Marsin laulua.

Kappale nousi sijalle 85 Yhdysvaltain Billboard Hot 100 -musiikkilistalla ja sijalle 10 Canadian Hot 100 -listalla. Se myös sijoittui kahdeksanneksi Australiassa ja yhdenneksitoista Iso-Britanniassa. Marraskuussa 2010 kappaletta coveroitiin yhdysvaltalaisessa televisiosarjassa Glee.

Lähteet 

Vuoden 2010 kappaleet
Bruno Marsin kappaleet
Balladit
The Smeezingtonsin tuottamat kappaleet
Sleeping Dogs

Sleeping Dogs on United Front Gamesin ja Square Enix Europen kehittämä avoimeen pelimaailmaan sijoittuva toimintaseikkailupeli. Square Enix julkaisi pelin elokuussa 2012 Microsoft Windowsille, PlayStation 3:lle ja Xbox 360:lle. Pelistä julkaistiin 8. lokakuuta 2014 paranneltu versio Xbox One:lle, PS4:lle sekä Microsoft Windowsille. Uudessa versiossa on entistä paremmat grafiikat sekä paranneltu valaistus. Siihen myös kuului kaikki lisäosat.  

Peliä kehitettiin alun perin True Crime -pelisarjaan kolmanneksi osaksi nimellä True Crime: Hong Kong. Julkaisija Activision kuitenkin peruutti pelin julkaisun, koska se arvioi pelin olevan kyvytön kilpailemaan muiden avoimen pelimaailman videopelien kanssa ja tuottamaan tarpeeksi voittoa.

Pelihahmona toimii Hongkongissa toimiva peitepoliisi Wei Shen.

Peli sai OPM UK -peliarvostelussa arvosanan 9/10.

Katso myös  
Sun Yee On

Lähteet 

Vuoden 2012 videopelit
Toimintaseikkailupelit
Avoin pelimaailma -pelit
Windows-pelit
PlayStation 3 -pelit
Xbox 360 -pelit
José Luís Peixoto

José Luís Peixoto (s. 1974) on portugalilainen kirjailija. 
Suomessa on julkaistu hänen romaaninsa Tyhjä Taivas, joka on Portugalissa voittanut arvostetun Jose Saramago -kirjallisuuspalkinnon. Syksyllä 2017 Enostone kustannus julkaisi Rita Dahlin suomentaman Peixoton runokokoelman Ruhtinas, joka rakastui orjaan (ISBN 978-952-5960-59-4).

Portugalilaiset kirjailijat
Syntymävuosi puuttuu
Elävät henkilöt
Anna-Leena Sipilä

Anna-Leena Sipilä (oik. Lahtela, s. 20. helmikuuta 1967 Pyhäjärvi) on suomalainen näyttelijä.

Sipilä valmistui Teatterikorkeakoulusta teatteritaiteen maisteriksi vuonna 1995. Vuosina 1993–1994 hän opiskeli näyttelemistä Ranskassa Conservatoire National Supérieur d´Art Dramatique -koulussa.

Sipilä on työskennellyt pääasiassa freelance-näyttelijänä muun muassa Kansallisteatterissa, Espoon Kaupunginteatterissa, Lahden kaupunginteatterissa, Tampereen Työväen Teatterissa sekä Q-teatterissa. Vuosina 2009–2010 Sipilä näytteli Wasa Teaterin ja ruotsalaisen Riksteaternin yhteistuotannossa Svinalängorna-näyttämösovituksen äidin roolin. Esitys kiersi Suomen ja Ruotsin teattereissa. 

Sipilä on esiintynyt myös lukuissa TV- ja elokuvarooleisa. Radiossa hän on esiintynyt useissa eri kuunnelmissa. Vuonna 2000 hän oli ehdolla Jussi-palkinnon saajaksi Mirjan roolista elokuvassa Pikkusisar. 

Sipilä oli naimisissa näyttelijä-kirjailija Johannes Lahtelan kanssa 18 vuoden ajan. Pari ilmoitti eroavansa elokuussa 2022.

Filmografia

Lähteet

Aiheesta muualla 
 Anna-Leena Sipilän profiili Näyttelijäliiton sivuilla

Suomalaiset näyttelijät
Vuonna 1967 syntyneet
Elävät henkilöt
Johannes Lahtela

Johannes Lahtela (s. 1975 Helsinki) on suomalainen kirjailija. Hän on julkaissut kolme kirjaa: Samuli. Pimeydestä valoon (Otava 2021), Pää pilvissä, kiviä kengissä (yhdessä Annina Holmbergin kanssa, Otava 2022) ja Redrama. Liekeistä luovuuteen (Otava 2022).

Lahtela valmistui Teatterikorkeakoulusta vuonna 2001 teatteritaiteen maisteriksi ja on näytellyt muun muassa Vaasan ja Seinäjoen kaupunginteattereissa. Merkittävimmät teatteriroolit ovat Macbethin rooli näytelmässä Macbeth (ohj. Jotaarkka Pennanen, Vaasan kaupunginteatteri) sekä Alan Strangin rooli näytelmässä Equus (ohj. Kaija Viinikainen, Vaasan kaupunginteatteri). Hän on tehnyt myös TV-, elokuva- ja radiorooleja, joista merkittävimmät ovat Simpan rooli TV-lyhytelokuvassa Lapinpoika  (ohj. Joona Tena, YLE 1999) ja runomonologin Pohjakosketus TV-taltiointi.

Lahtela on erikoistunut runomonologeihin. Pohjakosketus (Pentti Saaritsan runoista) voitti vuonna 2002 Pieksämäen Teatterimaraton -monologikilpailun jaTiarnia (Pentti Saarikosken runoista) voitti vuonna 2003 Lahden runomaratonin.

Johannes Lahtela palkittiin vuonna 2003 Tarmo Manni -stipendillä ansioituneesta näyttelijäntyöstä.

Vuonna 2009 hän perusti Esiintymistaidon Akatemia Oy:n yhdessä pedagogi Ilkka Tyynelän kanssa.

Ensimmäisenä suomalaisena teatterintekijänä Lahtela esiintyi Armenian Yerevanissa kansainvälisellä Highfest-teatterifestivaalilla vuonna 2014. Festivaaliesitys oli monologi Pentti Saaritsan runoista, mikä tekstitettiin venäjäksi.

Johannes Lahtela on tehnyt monta vuotta vapaaehtoistyötä kirkolle. Hänet vihittiin ortodoksisen kirkon papiksi oman toimen ohelle vuonna 2017, mutta hän luopui pappeudesta 2022. Lahtelalla on myös ortodoksisen teologian maisterin tutkinto. Pro Gradun Lahtela teki aiheesta alkoholismi hengellisenä sairautena. 7.4.2018 Lahtela oli Anne Flinkkilän vieraana.

Johannes Lahtela oli naimisissa näyttelijä Anna-Leena Sipilän kanssa 18 vuotta, ja heillä on yksi lapsi. Lahtelan vanhemmat ovat kirjailija Markku Lahtela ja keramiikkataiteilija Marjatta Lahtela. Hänen isoisänsä on Olavi Lahtela, isoäitinsä kirjailija Kyllikki Kallas ja isoisän isä kansanedustaja Matti Lahtela.

Lähteet

Aiheesta muualla
 
 

Suomalaiset näyttelijät
Vuonna 1975 syntyneet
Elävät henkilöt
Suomalaiset kirjailijat
Hotels.com

Hotels.com on yhdysvaltalainen Expedia-ryhmään kuuluva verkkosivusto, jonka kautta voi varata hotellihuoneita kaikkialta maailmasta joko suoraan sivuilta tai puhelimitse. Sivusto palvelee 34:llä eri kielellä ja sen piirissä on yli 145 000 hotellia noin 19 000 paikkakunnalla. Majoitusvaihtoehdot ulottuvat aamiaismajoituksesta huoneistoihin ja hotelleihin.

Hotels.com on perustettu 1991 nimellä Hotel Reservations Network Inc., ja toimintansa verkossa se aloitti vuonna 1996. Vuodesta 2001 lähtien Hotels.com on ollut osa Expedia Inc. -yritystä, johon kuuluu nykyisin myös muun muassa Trivago. Nimi Hotels.com otettiin käyttöön vuonna 2002. Yrityksen pääkonttori on Dallasissa Texasissa. Henkilökuntaa sillä on 1 150.

Lähteet

Aiheesta muualla
Hotels.com varaussivusto

Verkkokaupat
Parti Québécois

Parti Québécois (PQ) on keskustavasemmistolainen kanadalainen, Quebecin provinssissa toimiva puolue. Se perustettiin vuonna 1968, ja sen päämääränä on Quebecin irrottaminen Kanadasta.

Historia 
Parti Québécois perustettiin 1968, ja sen ensimmäinen johtaja oli René Lévesque. Itsenäisyyttä kannattanut puolue sai provinssin pääministerin Robert Bourassan ohjaamaan lainsäädäntöä sen vaatimaan suuntaan, sillä hän pelkäsi muuten oman puolueensa Quebecin liberaalipuolueen kannattajien liittyvät Parti Québécois’n riveihin. Vuonna 1974 säädettiin laki, joka rajoitti englannin kielen käyttöä kouluissa ja teki ranskasta siviilihallinnon kielen. Englanninkieliset vastustivat kehitystä. Quebecin vapautusrintaman aiheuttama muuttoliike Montrealista Torontoon kiihtyi, kun PQ pääsi valtaan vuoden 1976 vaaleissa.

Lévesquesta tuli Quebecin pääministeri PQ:n voitettua vaalit. Ranskasta tehtiin 1977 provinssin virallinen kieli. PQ:n oltua vallassa neljä vuotta se järjesti kansanäänestyksen Kanadasta eroamisesta. Eron vastustajat saivat 59 prosenttia äänistä ja voittivat. Vaikka eroa kannatti alle puolet äänestäneistä, PQ lisäsi vuoden 1981 vaaleissa parlamentin paikkalukuaan. Vaalimenestystä on selitetty sillä, että vaikka quebeciläiset eivät kannattaneet eroamista, he uskoivat PQ:n pystyvän korostamaan politiikassaan provinssin omaleimaisuutta. PQ menetti kuitenkin valta-asemansa 1986, jolloin Bourassan liberaalit nousivat uudelleen valtaan.

PQ sai vuoden 1994 vaaleissa jälleen voiton, ja Quebecin pääministeriksi nousi puoleen johtaja Jacques Parizeau. Seuraavana vuonna se järjesti uuden kansanäänestyksen, jossa eron vastustajat voittivat jälleen, tosin tällä kertaa vain noin prosenttiyksikön erolla. Kansallisen Bloc Québécois -puolueen johtajasta Lucien Bouchardista tuli 1996 myös Parti Québécois’n johtaja. Hän johdatti PQ:n vaalivoittoon 1998. Bouchard erosi 2001 puolueen johdosta ja Quebecin pääministerin paikalta, ja hänet korvasi Bernard Landry.

PQ menetti vuoden 2003 vaaleissa 45 paikkaa ja kärsi tappion liberaaleille. Seuraavissa vaaleissa, 2007 puolue tippui provinssin kolmanneksi suurimmaksi puolueeksi. Seuraavissa vaaleissa se nousi jälleen toiseksi puolueeksi.

Lähteet

Viitteet

Aiheesta muualla 

Puolueen kotisivut 

Kanadalaiset puolueet
Québec
Kansallisten vähemmistöjen puolueet
Alppilan kirkko

Alppilan kirkko on Alppilan osa-alueella Helsingissä sijaitseva kirkkorakennus. Vuonna 1957 valmistuneen kirkon ovat suunnitelleet arkkitehdit Keijo Ström ja Olavi Tuomisto. Kirkon nimi oli alun perin Kotkankadun seurakunnallinen työkeskus.  

Lähellä Linnanmäkeä sijaitseva kirkko on monitoimirakennus, siinä on kirkkosalin lisäksi seurakuntasali, kappeli, rippikoulusali ja kirkkoherranvirasto sekä urheilu- ja kerhotiloja. Rakennuksen yhteydessä on myös asuntoja. Kappelin eteisaulassa on taidemaalari Veikko Vionojan suurikokoinen teos Kristus arkisen aherruksen keskellä. Seurakuntasalissa on taidemaalari Juhani Linnovaaran Ristinkukka ja seurakuntasalin lämpiössä kirkon edesmenneen kanttorin Matti Kostian maalaus Pääsiäisaamu. Kirkkohopeat ovat akateemikko Bertel Gardbergin ja tekstiilit Hilkka Vuorisen sekä Eila Annikki Vesimaan suunnittelemat.

Kirkon 26-äänikertaiset urut on rakentanut Kangasalan urkutehdas vuonna 1958. Niiden mekaanis-sähköpneumaattinen rakenne on Suomessa ainutlaatuinen.

Kirkkorakennus on huonokuntoinen ja se vaatisi perusteellista korjaamista. Korjaamisen sijaan kirkko saatetaan purkaa.

Lähteet

Aiheesta muualla

Helsingin kirkot
Alppiharju
Suomen kivikirkot
Helsingin suojellut rakennukset
Ananakset

Ananakset eli käpyananakset (Ananas) on kasvisuku, joka kuuluu ananaskasvien (Bromeliaceae) heimoon. Sen kuuluisin edustaja on pääasiassa ravintokasvina käytetty (hedelmä)ananas (Ananas comosus). Sitä kuten eräitä muitakin suvun muotoja voidaan pitää myös huonekasveina.

Lajeja ja lajikkeita 
 Ananas bracteatus
 puna-ananas (Ananas bracteatus 'Tricolor')
 ananas eli hedelmäananas (Ananas comosus)
 koristeananas (Ananas comosus 'Variegatus')

Lähteet 
 Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9.

Viitteet

Aiheesta muualla 
 Suomen Lajitietokeskus: Ananakset (käpyananakset) – Ananas
Kara (joki)

Kara () on Karanmeren Baidaratanlahteen laskeva joki Venäjällä Euroopan ja Aasian rajalla. Joki muodostaa osittain Jamalin Nenetsian autonomisen piirikunnan luoteisrajan Nenetsian autonomista piirikuntaa ja Komin tasavaltaa vasten.

Karajoen katsotaan alkavan kahden sen alkujoen (Suuren ja Pienen Karajoen) liittymäkohdasta Komin ja Jamalin Nenetsian rajalla. Karajoen pituus on 257 kilometriä ja sen valuma-alue on 13 400 km² suuruinen. Nenetsian Ust-Karan kylä sijaitsee Karanmeren Baidaratanlahden Karanlahden itälaidalla, noin 11 kilometriä joen laskukohdasta pohjoiskoilliseen.

Lähteet 

Komin tasavallan joet
Nenetsian joet
Jamalin Nenetsian joet
Jerikonruusu

Jerikonruusu (Anastatica hierochuntica) on ristikukkaiskasvien heimoon kuuluva kasvilaji. Jerikonruusuksi on kutsuttu myös mähkäkasveihin kuuluvaa peikonmähkää, joka ei ole läheistä sukua tälle lajille.

Jerikonruusua myydään toisinaan huonekasviksi kuivana lehtisykerönä, joka taianomaisesti herää eloon päästessään kosketuksiin kosteuden kanssa.

Lähteet 
 Räty, E. ja Alanko, P. 2004: Viljelykasvien nimistö. 200 sivua. – Puutarhaliiton julkaisuja, Helsinki. ISBN 951-8942-57-9.

Aiheesta muualla 
Finto: Kassu – Kasvien suomenkieliset nimet: Jerikonruusu (Anastatica hierochuntica)
Encyclopedia of Life (EOL): Anastatica hierochuntica 
Flora of Pakistan: Anastatica hierochuntica 
Dr. Duke's Phytochemical and Ethnobotanical Databases: Anastatica hierochuntica 

Ristikukkaiskasvit
Huonemalva

Huonemalva (Anisodontea capensis; syn. Malvastrum capense) on Etelä-Afrikasta kotoisin oleva malvakasvi (heimo Malvaceae), jota pidetään huonekasvina tai yksivuotisena kesäkukkana.

Lähteet 
 Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9.

Malvakasvit
Carl Johan Bernadotte

Carl Johan Arthur Bernadotte af Wisborg (31. lokakuuta 1916 Tukholma, Ruotsi – 5. toukokuuta 2012 Ängelholm, Ruotsi) oli ruotsalainen kreivi, liikemies ja entinen Ruotsin prinssi ja Taalainmaan herttua. Hän menetti kruununperimysasemansa vuonna 1946 avioiduttuaan ei-aatelisen toimittaja Kerstin Wijkmarkin kanssa.

Hän asui useita vuosia Lontoossa ensimmäisen vaimonsa kanssa ja työskenteli liikemiehenä. Pariskunta adoptoi kaksi lasta. Vaimonsa kuoleman jälkeen Bernadotte muutti takaisin Ruotsiin ja avioitui uudelleen vuonna 1988 kreivitär Gunnila Märta Louise Wachtmeister af Johannishusin kanssa. Luxemburgin suurherttuatar Charlotte myönsi Bernadottelle kreivin arvon vuonna 1951, ja hänestä tuli Wisborgin kreivi. Wisborg on keskiaikainen rauniolinna Visbyssä.

Carl Johan Bernadotte oli kruununprinssi Kustaa Aadolfin (sittemmin kuningas Kustaa VI Aadolf) ja prinsessa Margaretan nuorin poika ja nykyisen Ruotsin kuninkaan Kaarle XVI Kustaan setä. Hän oli myös kuningatar Viktorian viimeinen elossa ollut lapsenlapsenlapsi.

Lähteet

Aiheesta muualla 

Ruotsalaiset kreivit
Ruotsin kuninkaalliset
Prinssit
Vuonna 1916 syntyneet
Vuonna 2012 kuolleet
Leopoldinkukat

Leopoldinkukat (Aphelandra) ovat huonekasvikäytössä tunnetuiksi tulleita trooppisia akanttikasveja (heimo Acanthaceae).

Lajeja 
 tummaleopoldinkukka (Aphelandra aurantiaca)
 pikkuleopoldinkukka (Aphelandra maculata)
 punaleopoldinkukka (Aphelandra sinclairiana [A. singlairiana?])
 isoleopoldinkukka (Aphelandra squarrosa)
 purppuraleopoldinkukka (Aphelandra tetragona)

Lähteet 

Akanttikasvit

it:Tribù Kuja#Aphelandra
Jaana Karrimaa

Jaana Karrimaa (s. 1958 Hämeenlinna) on suomalainen kunnanjohtaja, joka toimi Viialan kunnanjohtajana 1995–2006, Harjavallan kaupunginjohtajana 2006–2017 ja Nousiaisten kunnanjohtajana 2017–2018. 

Aikaisemmin 1980- ja 1990-luvuilla Karrimaa oli Mäntsälän kunnan palveluksessa ja toimi Suomen Kuntajohtajat ry:n puheenjohtajana 2011–2012. Hän oli yhdityksen ensimmäinen naispuheenjohtaja.  Koulutukseltaan Karrimaa on valtiotieteen maisteri ja puoluetaustaltaan sosiaalidemokraatti.

Harjavallan kaupunginjohtajana toimiessaan Karrimaa sai kirjallisen varoituksen epäasiallisesta kohtelusta ja häirinnästä työpaikalla. Hän kiisti työskentelyään koskevat epäilyt ja syytökset. Keväällä 2017 Harjavallan kaupunginhallitus oli aikeissa erottaa Karrimaan, mutta hän pyysi lopulta itse eroa.

Lähteet
Harjavallan kaupungin tiedotuslehti 4/2006

Viitteet

Viialan kunnanjohtajat
Harjavallan kunnan-, kauppalan- ja kaupunginjohtajat
Suomen Sosialidemokraattisen Puolueen jäsenet
Vuonna 1958 syntyneet
Elävät henkilöt
Van Amersfoort Racing

Van Amersfoort Racing on alankomaalainen pikkuformulatalli, jonka perusti Frits van Amersfoort vuonna 1975. Tallista ovat nousseet F1-luokkaan muun muassa Huub Rothengatter, Jos Verstappen, Christijan Albers ja Max Verstappen.

Talli on voittanut Saksan Formula 3 -sarjan kuljettajien mestaruuden vuosina 1998, 2007, 2009 ja 2011. Vuonna 2005 talli voitti Hollannin Formula Renault -sarjan mestaruuden. Nykyään talli kilpailee ADAC Formula 4 ja Euroopan Formula 3 -sarjoissa. Talli on aiemmin kilpaillut Formula Renault NEC - ja ADAC Formel Masters -sarjoissa.

Lähteet

Aiheesta muualla
 Tallin kotisivut

Alankomaalaiset autourheilutallit
Roinilan talossa

Roinilan talossa on Minna Canthin näytelmä, joka ilmestyi WSOY:n kustantamana vuonna 1885. Näytelmän pohjalta on Erkki Karu ohjannut elokuvan Roinilan talossa (1935).

Aineesta muualla

Minna Canthin näytelmät
Vuoden 1885 kirjat
HiQ Finland

HiQ Finland Oy on ohjelmistoalalla toimiva konsulttiyritys, jonka toimistot sijaitsevat Espoon Otaniemessä ja Tehtaankadulla Helsingissä. HiQ Finland on keskittynyt ohjelmistokonsultointiin, digitaalisten palveluiden projektitoimituksiin, integraatiokonsultointiin, palveluiden ylläpitoon ja jatkokehitykseen, sekä digitaaliseen designiin ja palvelumuotoiluun. HiQ omistaa integraatioalusta FRENDS:in ja Great Apes brändin. HiQ Finland on HiQ Internationalin tytäryhtiö. HiQ Internationalin pääkonttori sijaitsee Tukholmassa ja sillä on kaikkiaan 11 toimipistettä Ruotsissa, Suomessa, Tanskassa ja Venäjällä.

Palvelut 
HiQ Finland tarjoaa konsultointia ja projektitiimejä digitaalisiin hankkeisiin.  

 Digitaaliset asiointipalvelut
 Mobiilisovellukset
 Digitaalinen design ja palvelumuotoilu
 Integraatiokehitys
 FRENDS-integraatioalusta
 Prosessiautomaatio ja RPA 
 Tuki- ja ylläpitopalvelut sekä jatkokehitys
 Laadunvarmistuspalvelut
 AI ja Data Science
 Microsoft 365 -palvelut

Toteutuksia 
LähiTaksi: Taksini

Aalto Yliopisto: RPA ja API:t 

SATO: OmaSato - Koti taskussasi

Metsä Group: Nemus Futurum - Täysin uudenlainen älytila

Historia 
HiQ aloitti toimintansa Suomessa vuonna 2000 tytäryhtiö HiQ East Oy:n perustamisen myötä. Vuonna 2002 yhtiö osti Suomesta Softplan Oy:n lopetti HiQ East Oy:n toiminnan. 2008 yhtiö osti TSG Test Solutionsin ja muutti sen nimeksi HiQ Quality Services. 2010 HiQ Softplan ja HiQ Quality Services yhdistettiin HiQ Finlandiksi. Samana vuonna HiQ Finland laajeni edelleen ostamalla Frends Technologyn. HiQ Finlandin Kuusakoski Oy:lle toteuttama NETitse-palvelu valittiin vuoden 2010 ICT-hankkeeksi. Vuonna 2016 HiQ International osti suomalaisen, digitaalisiin toteutuksiin erikoistuneen Great Apes Oy:n.

Lähteet

Konsultointiyhtiöt
Suomalaiset yritykset
École des hautes études commerciales de Paris

École des hautes études commerciales de Paris (Pariisin kauppakorkeakoulu, HEC Paris) on Pariisin esikaupunkialueella, Jouy-en-Josasissa toimiva 1881 perustettu kauppakorkeakoulu. Sen toimintaa rahoittaa Pariisin kauppakamari. HEC Paris oli vuonna 2013 Financial Timesin mukaan Euroopan arvostetuin kaupallinen korkeakoulu. 

HEC Parisilla on kansainvälinen kolmoisakkreditointi (AMBA, EQUIS ja AACSB).

Lähteet

Aiheesta muualla 
 Site HEC Paris
 Site MBA HEC Paris
 Site Executive MBA HEC Paris 
 Portail des étudiants d'HEC Paris
 Site Bureau des Élèves d'HEC Paris

Ranskan yliopistot ja korkeakoulut
Yvelines
Kaupan alan koulutus
Wayne Hennessey

Wayne Robert Hennessey (s. 24. tammikuuta 1987 Bangor) on walesiläinen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Nottingham Forestia.

Ura 

Hennessey siirtyi Crystal Palaceen tammikuussa 2014. Sitä ennen hän pelasi vuodesta 2006 Wolverhampton Wanderersissa, jota oli edustanut myös juniorina. Hennessey pelasi Wolverhamptonissa muun muassa 83 mestaruussarjaottelua (joista kaksi nousukarsinnoissa) ja 71 valioliigaottelua. Lisäksi hän oli ollut lainapesteillä Bristol Cityssä, Stockportissa ja Yeovilissa. Crystal Palacessa hän pelasi kauden 2020–2021 loppuun mennessä 110 valioliigaottelua. Kauden 2021–2022 Hennessey edusti Burnleyä mutta pelasi vain kaksi valioliigaottelua vuodenvaihteessa. Kaudeksi 2022–2023 hän siirtyi Nottingham Forestiin. 

Walesin maajoukkueessa Hennessey on pelannut 104 maaottelua. Hän on onnistunut vakiinnuttamaan paikkansa maan ykkösmaalivahtina toisen Valioliiga-maalivahdin Boaz Myhillin jäätyä varamiehen rooliin. Hennessey pelasi avausottelua lukuun ottamatta Walesin ottelut EM-kilpailuissa 2016, joissa Wales eteni välieriin. Lisäksi hän on pelannut 24 MM- ja 31 EM-karsintaottelua.

Lähteet 

Walesilaiset jalkapallomaalivahdit
Vuonna 1987 syntyneet
Elävät henkilöt